
Ministru kabineta sēdes protokollēmums

Rīkojuma projekts "Grozījums Ministru kabineta 2018. gada 12. jūnija rīkojumā Nr. 267 "Par finansējumu Rīgas pils Konventa Pils laukumā 3, Rīgā, un Muzeju krātuvju kompleksa Pulka ielā 8, Rīgā, būvniecības projekta, nomas maksas, pārcelšanās un aprīkojuma iegādes izdevumu segšanai""

· 1. Pieņemt iesniegto rīkojuma projektu.
· 2. Finanšu ministrijai un Kultūras ministrijai likumprojekta “Par valsts budžetu 2023. gadam” un likumprojekta “Par vidējā termiņa budžeta ietvaru 2023., 2024. un 2025. gadam” sagatavošanas procesā iesniegt priekšlikumus bāzes izdevumu precizēšanai, paredzot 2023. gada budžeta ietvaros samazināt finansējumu 3 945 057 euro apmērā Finanšu ministrijas valsts budžeta apakšprogrammai 41.13.00 “Finansējums VAS “Valsts nekustamie īpašumi” īstenotajiem projektiem un pasākumiem” Rīgas pils Konventa projekta īstenošanai un attiecīgi palielināt finansējumu Kultūras ministrijas valsts budžeta apakšprogrammai 22.03.00 “Kultūras infrastruktūras attīstība”, šādu projektu īstenošanai: 
· 2.1. valsts akciju sabiedrības “Valsts nekustamie īpašumi” projekta “Skatuves mākslu dekorāciju darbnīcu un mēģinājuma zāļu kompleksa izveide nekustamajā īpašumā Lubānas ielā 80, Rīgā” (projekta Nr. 5.6.1.0/17/I/003) īstenošanai paredzēto projekta neattiecināmo izmaksu segšanai 1 567 971 euro apmērā;
· 2.2. valsts akciju sabiedrības “Valsts nekustamie īpašumi” projekta “Prototipēšanas darbnīcas “Riga Makerspace” izveide nekustamajā īpašumā A.Briāna ielā 13, Rīgā” (projekta Nr. 5.6.1.0/17/I/004) īstenošanai paredzētā projekta aprīkojuma izmaksu segšanai 1 239 609 euro apmērā;
· 2.3. profesionālās izglītības kompetences centra “Nacionālā mākslu vidusskola” darbības programmas “Izaugsme un nodarbinātība” 8.1.3. specifiskā atbalsta mērķa “Palielināt modernizēto profesionālās izglītības iestāžu skaitu” projekta “Profesionālās izglītības kompetences centra “Nacionālā Mākslu vidusskola” modernizācija” (projekta Nr. 8.1.3.0/17/I/005) Skolas ielā 52a, Rīgā, īstenošanas pabeigšanai 1 137 477 euro apmērā.
· 3. Valsts kancelejai sagatavot rīkojuma projektu parakstīšanai.

